25-26 जनवरी, 2001 को चण्ड़ीगढ़ के डॉ. अम्बेडकर स्टडी सेंटर में अन्तर्राष्ट्रीय दलित साहित्यकार सम्मेलन का अयोजन हुआ था। सम्मेलन में जब ''दलित लेखक कौन'', पर चर्चा चली तो हर लेखक एक मोर्चे के रूप में प्रकट हुआ। ज्यादातर लेखकों की पीड़ा यह थी कि 'दलित' शब्द में दलित या दलन के साथ-साथ दासत्व की बू भी आती हैं। इस शब्द में अपमान और अस्मिताहंता दोनों ही भाव हैं। दलित 'कुचला हुआ' का पर्याय भी है। दलित का भाव मन में रख कर चेतना का भाव आ ही नहीं सकता है। दलित जैसी कुंठित सोच के चलते कोई भी लेखक हाशिए पर रहे लोगों का हित नहीं कर पायेगा। अतःइस शब्द से इतर कोई अन्य शब्द प्रयुक्त होना चाहिए।